फुस्रेकोखे चाँचर
फुस्रेकोखे चाँचर चाँचर परिवारमा पर्ने चराको प्रजाति हो। यो चरा नेपाल लगायत भारत, चिन, लाओस, म्यानमार र थाइल्याण्डमा पनि पाइने गर्छ।

शारीरिक विबरण
फुस्रेकोखे चाँचर सेतो आँखीभौ, गाढा अग्राक्ष र आँखा मुन्तिर सेतो अर्धचन्द्राकार हुन्छ। वयस्क भालेको माथिल्लो भाग लाल ओलिभ रङको तालु लगायत कानढकनी र तल्लो भागको सैरो पेट र निर्गमस्थल हुन्छ । पोथीको भाले जस्तै देखिने तर सेतो कण्ठ हुन्छ, साथै छाती र पेटको  बीचतिर हलि सेतो हुन्छ । यसको छाती र कोखा खैरो मन्द सुन्तला रङ्को हुन्छ ।

भौगोलिक वितरण
फुस्रोकोखे चाँचर नेपाल, भारत, चिन, लाओस, म्यानमार र थाइल्याण्डमा पाइन्छ । यो चरा १००० मि. देखि २५६५ मि. सम्मको उँचाइमा पाइने गर्छ । बसाइ सराई गर्ने यो चरा फिरन्ते प्रजातीको रूपमा चिनिन्छ ।

प्रमुख वासस्थान
फुस्रोकोखे चाँचरको प्रजनन् स्थल हिमाली क्षेत्रका खर्सु र सल्लाका पतझड वनहरू हुन् । यो चरा हिँउद मौसममा सदाबहार वनमा बस्दछ ।

खतराहरू तथा संरक्षण अवस्था
वासस्थानको निरन्तर विनासले गर्दा यो चराको प्रजाति संकटमा परेको छ । विश्वमै दुर्लभ मानिने यो प्रजाती संरक्षणका हिसाबले संवेदनशील अवस्थामा रहेको छ ।

सन्दर्भ सामग्रीहरू

बाह्य कडीहरू

नेपालमा पाइने चराहरू